
Az Ördögcérna (Lycium barbarum) gyümölcscélú felhasználásának vizsgálata, nemzetközi kitekintésben

Az Ördögcérna (Lycium barbarum) állomány magyarországi feltérképezését, és a klóngyűjtemény létrehozását, annak vizsgálatát 2009 és 2011 között végeztük. A gyűjtemény Dr. Józsa Miklós faiskolájában került létrehozásra. 67 különböző klónt tartalmaz, melyeket az ország számos területeiről gyűjtöttünk.
A klónok mellé, beültettünk már bejegyzett fajtákat is, hogy össze tudjuk hasonlítani az általunk kiválasztott Lyciumokkal. A klónok begyűjtést több szempontok alapján végeztük, de igyekeztünk a legédesebb, legnagyobb termésű Ördögcérnákat kiválasztani. A dolgozatomban a 67 különböző klón közül a legjobb hat begyűjtött Lycium klón bokor- és gyümölcstulajdonságait kívánom bemutatni.
Vizsgálataim: A bokrok vegetatív és a bokrok generatív és méretparaméterei: az érési időszakban az egyes klónok érésével párhuzamosan mértem. Klónonként 3 x 5 db-os mintát szedtem, és mértem le a jellemző tulajdonságokat. A gyümölcsök beltartalmi értékeit is vizsgáltuk. Összes vízoldható cukortartalom mérése: Klónonként 150 db fagyasztott gyümölcsből aprólyukú szitán átpréselt pépből készített mintákat vizsgáltunk. Cukormérés HPLC berendezéssel: a Lycium gyümölcspép jellemző cukorkomponenseit, valamint ezek arányát mértük. A vízoldható antoxidáns tartalom meghatározását FRAP módszerrel végeztük. Statisztikai kiértékelés: A vizsgált klónok növekedési tulajdonságaival kapcsolatban elmondható, hogy a második éves állományban egy kivételével gyengébb növekedési tulajdonságokkal rendelkeztek, mint a termesztett fajta. A gyümölcsméret paraméterekből kitűnik, hogy az általunk szelektált klónok között vannak kedvező gyümölcsmérettel rendelkezők. Az összes cukortartalomban szignifikáns különbségek mutatkoztak az egyes klónok között. Meghatároztuk a glükóz - fruktóz arányt, közel azonos mennyiségben van jelen a két cukorkomponens a termésekben. Spektrofotometriás eljárással meghatároztuk a gyümölcsök karotin tartalmát. Az eredmények azt mutatták, hogy akár 50%-os eltérés is lehet a klónok között. Ez az eltérés a klónok gyümölcseinek felhasználási céljait is befolyásolhatja. FRAP módszerrel a vízoldható antioxidáns kapacitás határoztuk meg. Az általunk szelektál összes klón magasabb FRAP értékkel rendelkezik, mint a már termesztésben lévő kontroll fajta.
A dolgozatomban bemutatott eredmények igazolják a hazai Lycium állomány, kedvező bokor és gyümölcstulajdonságait. A dolgozatom 1 éves adatsoron alapul, ezért feltétlenül szükségesnek tartom a további szabadföldi és laboratóriumi értékelését.



